Ovaj smo tečaj pokrenuli potaknuti učestalim upitima glazbenika koji na pravi način žele ostvariti svoje snove i poduzetničke planove. Jer, prihvatimo činjenicu: glazba je posao! Na nastavi ovog tečaja polaznici će saznati sve o poslovnoj strani bavljenja glazbom odnosno o načinima kako glazbenim znanjima i vještinama ostvariti povremeni ili stalni izvor prihoda. Polaznici ovog tečaja slušaju predavanja naših stručnjaka za pitanja glazbenog biznisa, upravljanja glazbenom karijerom, glazbenog izdavaštva i medija vezanih uz glazbu. Predavači će objasniti kako pronaći angažman kao glazbenik ili bend, kako pripremiti i objaviti svoja glazbena djela, kako zaštititi svoja izvođačka i autorska prava, kako promovirati svoj rad na tržištu i mnoge druge teme. Isto tako, polaznici će saznati više o mogućim poteškoćama s kojima se mogu susresti baveći se pojedinim područjima glazbenog biznisa. Osim ekonomskih i pravnih predznanja, na tečaju se stječu praktična saznanja o produkciji i organizaciji glazbenih događaja. Polaznici se tako osposobljavaju da u budućnosti profesionalno obavljaju poslove kao glazbenici, manageri, agenti, promotori ili izdavači. Tečaj je organiziran u skupnom obliku nastave, traje 17 tjedana i pohađa se jednom tjedno 90 minuta.
Nastavni program
Pjevanje
Glasovir
Gitara
Bas gitara
Saksofon
Bubnjevi
Osnove harmonije
Skupno muziciranje
Solfeggio
Truba
Trombon
Skladanje
Pisanje stihova
Tonsko snimanje i produkcija
Glazba i posao
Udaraljke
Synthesizer
Prijavi se
Zapamtite odabrano korisničko ime i zaporku jer će vam trebati kod upisa i kasnije pri pregledu vaših podataka.